Մաշան և Արջը

Մաշան և Արջը, ռուսական մուլտիպլիկացիոն սերիալ, ընդհանուր լսարանի համար։ Մուլտֆիլմը ստեղծվել է եռաչափ պատկերների օգնությամբ։ Մոդելավորման և շարժանկարի համար աշխատել է Autodesk Maya կոմպլեքսը։ «Անիմակորդ» ընկերությունը հովանավորել է մուլտսերիալի ստեղծմանը։ Մուլտսերիալը ցուցադրվում է նաև Ֆրանսիայում, Շվեյցարիայում, Կանադայում և Գերմանիայում։
2009 թվականի նոյեմբերին մուլտսերիալը թողարկվեց DVD տարբերակով։
2013 թվականից մուլտֆիլմը հասանելի է Յութուբում, պաշտոնական կայքով։


== Կերպարները ==


=== Մաշա ===
Մաշան իր խառնվածքով և բնավորությամբ նման է «Жихарка» մուլտֆիլմի հերոսին։ Այդ մուլտֆիլմի և «Մաշան և Արջը» մուլտֆիլմը ռեժիսորը հանդիսանում է Օլեգ Ուժինովը։
Մաշան բարի, հետաքրքրասեր, չարաճճի, պատասխանատու և անմիջական աղջիկ է։ Նրան հնչյունավորում է Ալինա Կուկուշկինան, իսկ անգլերեն տարբերակում՝ Էլսի Ֆիշերը։

Սիրում է շաքար փայտիկի վրա, քաղցրեղեն, խաղալ Արջի մրցանակներով և սկահակներով, խաղալ գնդակներով, նայել մուլտֆիլմեր, թռչել դույլով, տալ բազմաթիվ հարցեր, պատմել հեքիաթներ։
Առաջարկություններում երկու անգամ կրկնում է «արդեն» («уже»)։
Ունի մի շարք հմտություններ, որոնք բնորոշ չեն իր տարիքային երեխաներին։


=== Արջ ===
Արջը անցյալում շատ հայտնի կրկեսային արջ է եղել, որի համար ունի մի շարք պատվոգրեր, մեդալներ և մրցանակներ։ Ուշադիր հետևում է իր ամեն մի գավաթին ու մեդալին՝ երբեմն նույնիսկ նրանց շոյելով ու փայփայելով։ Ապրում է անտառում։ Սիրում է խաղաղությունը, լռությունը, հարմարակեցությունը, ձկնորսությունը, մեղրը և ֆուտբոլը։ Ունի անձնական տնտեսություն` մեղվանոց, ծաղկաթումբ և բանջարանոց։ Տիրապետում է մի շարք մարդկային հմտությունների։ Երբ Մաշան իրեն հյուր է գնում, նրան վերաբերվում է, ինչպես ծնողը երեխային։
Արջուկը չի կարողանում խոսել մարդկային լեզվով, բայց հասկանում է Մաշային և կարողանում է նրա հետ շփվել տարբեր ժեստերի միջոցով։ Հնչյունավորում է Բորիս Կուտնևիչը։


=== Երկրորդական կերպարներ ===

Էգ Արջ - ապրում է անտառում, Արջի հարևանությամբ։
Նապաստակ - Մաշայի և Արջի ընկերը։ Հաճախ բարկանում է Մաշայի չարաճճիություններից։ Երբեմն Արջի հետ բանջարանոցային աշխատանքներ է կատարում, երբեմն էլ նրանից գազար գողանում։
Գայլեր - ապրում են «Շտապ օգնության» հին մեքենայում։ Անտառում բժշկական օգնություն են ցուցաբերում։ Երազում են Արջի տան սնունդով լի սառնարանի մասին։
Սկյուռներ - ապրում են ծառերի վրա։ Երբեմն Մաշայի վրա նետում են կաղիններ։
Ոզնիներ - Հազվադեպ մասնակցում են Մաշայի խաղերին։ Չեն սիրում, երբ Մաշան գողանում է իրենց սնկերն ու խնձորները։
Կենդանաբանական տնտեսություն - Այծը, Հավը, Աքլորը, Խոզը և Շունը ապրում են Մաշայի տան բակում և թաքնվում նրանից։ Հավերը և Աքլորը միայն հանդիպում են առաջին դրվագում՝ «Առաջին հանդիպում» («Первая встреча»)։
Պանդա - Արջի զարմիկը։ Մաշայի հակառակորդը։
Վագր - Արջի կրկեսային հին ընկերը։
Պինգվին - Արջի խորթ տղան։ Ձվից դուրս է եկել և դաստիարակվել է Մաշայի ու Արջի կողմից, իսկ հետո ինքնաթիռով ուղարկվել տուն՝ Անտարկտիդա։
Ձմեռ Պապիկ - փոքրիկ ծերունի, Մաշայի հասակին։
Հիմալայան արջ - վճռական, ֆիզիկապես զարգացած, իսկական «տղամարդ»։


=== Դրվագներ ===
Դաշա - Մաշայի երկվորյակ քույրը։ Մաշայի հակապատկերը։ Տեսքով տարբերվում է միայն մազերի և աչքերի գույնով, ինչպես նաև ակնոց է կրում։
Քարանձավային արջ - Արջի հեռավոր նախնիներից, քարի դարից։ Մոխրագույն և բրդոտ։ Բնավորությամբ՝ ինչպես Արջը։
Քարանձավային Մաշա - Մաշայի հեռավոր նախնիներից։ Եվ խառնվածքով, և տեսքով նման է Մաշային։ Ընկերություն է անում Քարանձավային արջի հետ։


== Հնչյունավորումը ==
Մաշա՝ Ալինա Կուկուշկինա
Արջ, Վագր՝ Բորիս Կուտնևիչ
Պանդա, Նապաստակ, Արջի զարմիկը՝ Մարկ Կուտնևիչ
Էգ Արջ՝ Իրինա Կուկուշկինա
Դաշա, Մաշայի քույրը՝ Ալինա Կուկուշկինա
Ձմեռ Պապիկ՝ Էդուարդ Նազարով
Ֆուտբոլային մեկնաբան՝ Վլադիմիր Դրոզդով
Հեռուստավար՝ Օլեգ Կուզնեցով
Հաղորդավար՝ Մարիա Դեմինա


== Ծանոթագրություններ ==


== Արտաքին հղումներ ==
Պաշտոնական կայք
Անիմակորդ ստուդիայի պաշտոնական կայք